open-index/open-wikipedia-markdown huggingface dataset:
William Henry Sykes

**William Henry Sykes** (25. tammikuuta 1790 Bradford, Yorkshire – 16. kesäkuuta 1872) oli englantilainen upseeri, poliitikko ja lintutieteilijä.

Sykes liittyi intialaiseen Bombayn armeijaan, joka oli brittien Itä-Intian komppanian joukko-osasto, vuonna 1804. Intian vuosinaan Sykes keräsi kokoelman lintuja ja nisäkkäitä. Hän julkaisi luettelon Deccanin tasangon näytteistään 1832 *Proceedings of the Zoological Society* sarjassa. Luettelossa oli 56 tieteelle uutta lintulajia, muun muassa aavikkokultarinta (*Hippolais rama*). Hän tutki myös alueen kaloja, viiriäisiä ja pyyjuoksijoita (*Turnicidae*).

Sykes oli Bombayn armeijan tilastotieteilijä ja oli perustamassa brittiläistä *Royal Statistical* *Society*a 1835 ja oli myös järjestön presidentti 1863–1865. 

Sykes jätti Bombayn armeijan 18. heinäkuuta 1833, ja muutti takaisin Englantiin 1837 everstin arvoisena. 1840 hänestä tuli Itä-Intian komppanian johtaja. 1857 hän ryhtyi Aberdeenin parlamenttiedustajaksi. Hän oli myös Aberdeenin yliopiston rehtori.
Vorokki

**Vorokki** tai **kapstaani** tai **käyntikela** on tukkinippujen kasaamisessa käytetty hevos- tai ihmisvoimin toimiva pystykela, varppauslaitos. Niitä on käytetty sekä aluksissa, varppilaivoissa, että maalla, jolloin sellaista on voitu käyttää myös hevosella (hevoskierto). Käyntikeloja on myös aikoinaan käytetty yleisesti laivoissa muun muassa takilan käsittelyyn ja ankkurin nostamiseen, kuten oheisessa kuvassa.

## Katso myös
* Talja

## Lähteet
*Lauri Muranen, ''Kun uitto alkoi Kalkkisissa''
* A.Helander, Metsänhoito-oppi.
Vihteljärvi

**Vihteljärvi** on Kankaanpäässä sijaitseva kylä. Se sijaitsee kantatie 44:n eli niin sanotun Pohjanmaantien varrella vajaat 10 kilometriä Kankaanpään keskustasta Lavian suuntaan. 

## Maantiede ja historia
Vihteljärvi kuuluu Satakunnan pohjoisosan järviseutuun. Kylää halkoo Kuninkaanlähteen vesistö, johon kuuluvat Kuninkaanlähteenoja, Vihteljärvi, Isojoki ja Kaukojärvi. Vesistö jatkuu Lavian Karhijärveen Susikosken kautta. Alue on syntynyt ruhjelaaksoon, johon jääkauden jälkeen on kulkeutunut hienojakoisia maa-aineksia, kuten savea, hietaa ja hiesua. Pohjoisreunastaan kylä rajautuu Hämeenkankaan harjualueeseen. Hämeenkankaan reuna-alueella purkautuu pohjavettä lähteinä ja Kuninkaanlähde on Suomen runsasvetisin lähde. Vihteljärvi on vesilintujen, kuten hanhien ja laulujoutsenten, levähdyspaikka niiden muuttomatkoilla ja kalasääsken pesimäaluetta.

Historiallisissa lähteissä kylästä käytetään usein muotoa Wihteljärwi tai nimitystä Vihtiläjärvi. 1500-luvulla käytettiin myös ruotsinkielistä nimitystä Vichtisträsk. Kylästä on löydetty kivikautisia asuinpaikkoja, mutta ensimmäiset nykyiset asukkaat asettuivat Vihteljärvelle 1500-luvulla. Vuodesta 1992 lähtien kylä on ollut osa kansallisesti arvokkaaksi arvioitua kulttuurimaisema-aluetta.

Kankaanpään kenkäteollisuus sai syntynsä Vihteljärvellä, kun Iisak Koskela aloitti kenkä- ja nahkatukkuliikkeensä vuonna 1906. 1970-luvulle asti Vihteljärvellä toimi useita pieniä kenkätehtaita. Iisak Koskelan kuoltua perheyritys Koskelan Kenkätehtaan toimitusjohtajaksi tuli Jorma Koskela, joka sai teollisuusneuvoksen arvonimen vuonna 1978.

## Palvelut ja tapahtumat
Vihteljärvellä sijaitsevat Kuninkaanlähteen caravan-alue, kylätalo sekä kyläkauppa (lopetettu). Vihteljärven koulu on peruskoulun ala-aste, jonka koulurakennus on valmistunut vuonna 1961. Aikaisemmin Vihteljärvellä ovat toimineet myös Ruonin, Polven ja Kiviniemen kansakoulut. Kylässä toimivia yhdistyksiä ovat urheiluseura Vihteljärven Urheilijat, Vihteljärven metsästysseura, Vihteljärven maatalousnaiset sekä Vihteljärven kylätoimikunta.

Vihteljärven ympärijuoksu järjestetään vuosittain syyskuussa. Vuodesta 1960 lähtien järjestetty tapahtuma on Satakunnan vanhin yhtäjaksoisesti järjestetty juoksutapahtuma.

## Muuta
Kansanedustajat Arvo Sävelä ja Jari Koskela ovat kotoisin Vihteljärveltä.

## Lähteet

## Aiheesta muualla
*
Suomen Kuoronjohtajayhdistys

Vuonna 1992 perustettu **Suomen Kuoronjohtajayhdistys ry, Finlands Körledarförening rf,** on rekisteröity yhdistys, jonka tarkoituksena on kehittää yhteistyötä kuoronjohtajien ja kuorojen kesken, järjestää koulutusta ja nostaa kuoronjohtajien julkista statusta. Yhdistys pyrkii kasvattamaan omaa painoarvoaan kuorokentässä tavoittamalla nykyistä suuremman osan maamme kuoronjohtajista, saavuttamalla yhteistyön niin suomalaisten kuorojärjestöjen kuin muiden pohjoismaisten kuoronjohtajayhdistysten kanssa.

Yhdistys järjestää vuosittain kuoronjohtajien koulutustapahtuman, valitsee vuoden kuoronjohtajan, myöntää kuoroteko-palkinnon ja valitsee vuoden kuorolevyn yhdessä Sulasolin kanssa.

## Vuoden kuoronjohtaja
* Jouni Rissanen (2026)
* Visa Yrjölä (2025)
* Elisa Huovinen (2024)
* Dani Juris (2023)
* Nils Schweckendiek (2022)
* Kaija Viitasalo (2021)
* Teemu Honkanen (2020)
* Merzi Rajala (2019)
* Saara Aittakumpu (2018)
* Markus Yli-Jokipii (2017)
* Anneli Julen (2016)
* Esko Kallio (2015)
* Eric-Olof Söderström (2014)
* Hannu Norjanen  (2013)
* Juha Kuivanen (2012)
* Ognian Vassilev (2011)
* Pasi Hyökki (2010)
* Timo Lehtovaara (2009)
* Kari Turunen (2008)
* Kari Pappinen (2007)
* Marjukka Riihimäki (2006)
* Pekka Kostiainen (2005)
* Rita Varonen (2004)
* Tapani Tirilä (2003)
* Tauno Satomaa (2002)
* Seppo Murto (2001)
* Jani Sivén (2000)
* Timo Nuoranne (1999)
* Heikki Liimola (1998)
* Astrid Riska (1997)
* Matti Hyökki (1996)
* Kari Ala-Pöllänen (1995)

## Vuoden kuorolevyt
* *Reports* (Helsingin kamarikuoro, 2019)
* *Samsara* (Philomela, 2018)
* *Jalat maassa* (Kampin Laulu, 2017)
* *Bergmaniana* (Bergmania Ensemble, 2016)
* *Cast into the Sea* (Key Ensemble, 2015)
* *All-Night Vigil* (Key Ensemble, 2014)
* *Kuunteletko sinä* (Polyteknikkojen kuoro, 2013)
* *Lux Aurumque* (Ylioppilaskunnan Laulajat, 2012)
* *Missa Baltica* (Key Ensemble, 2011)
* *Mitä tuosta, jos ma laulan* (Tapiolan kamarikuoro, 2010)
* *Lehdellä – Among the Leaves* (Hämäläis-Osakunnan Laulajat, 2009)
* *Lempeä* (Dominante, 2008)
* *Panihida* (Kamarikuoro Krysostomos, 2007)
* *Kulkija* (Campanella, 2006)
* *Maasta* (EMO Ensemble, 2005)
* *Carmen de sole* (Ylioppilaskunnan Laulajat, 2004)
* *True and False Unicorn* (Radion kamarikuoro, 2003)
* *Eclectica* (Tapiolan Kamarikuoro, 2002)
* *Lust* (Akademiska Damkören Lyran, 2001)
* *Kostiainen conducts Kostiainen 3 —Mull’ on heila ihana* (Musica-kuoro, 2000)
* *Rakkaus repii jäsenet* (Philomela, 1999)
* *[[Vigilia (Rautavaara)|Einojuhani Rautavaaran Vigilia]]* (Radion kamarikuoro 1998)
* *Vision of Man* (Ylioppilaskunnan Laulajat 1997)
* *Raudan kirous* (Dominante 1996)
* *Stabat Mater* (Tapiolan Kamarikuoro 1995)
* *Kinesis* (Ylioppilaskunnan Laulajat 1994)

## Aiheesta muualla
* Suomen Kuoronjohtajayhdistys ry
Parhaan naispääosan Jussi

**Parhaan naispääosan Jussi** oli yksi Filmiauran jakamista Jussi-palkinnoista vuosina 1944–2022.

Vuosina 1944–1965 sekä vuodesta 1981 eteenpäin palkinnon nimi oli parhaan naispääosan Jussi-palkinto, ja se jaettiin vuosittain yhdelle näyttelijälle; lisäksi sen rinnalla jaettiin parhaan naissivuosan Jussi-palkintoa. Vuosina 1966–1981 ei ollut erikseen pää- ja sivuosa-Jusseja, vaan ainoastaan parhaan naisnäyttelijän Jusseja, joita voitiin jakaa vuosittain useammalle näyttelijälle. Alla on listattu molemmat palkinnot. 

Keväällä 2022 Filmiauran hallitus ilmoitti, että sukupuoliperusteisista näyttelijäpalkinnoista luovutaan 2023. Jatkossa jaetaan parhaan pääosan ja parhaan sivuosan Jussit sekä parhaan näyttelijätulokkaan ja valkokankaan valopilkun Jussit. 

## Useamman palkinnon voittaneet henkilöt

;Neljä
*Emma Väänänen

;Kolme

*Outi Mäenpää
*Kati Outinen
*Eeva-Kaarina Volanen 

;Kaksi
*Eeva Eloranta
*Tea Ista
*Leea Klemola
*Krista Kosonen
*Liisamaija Laaksonen
*Elena Leeve
*Rauni Luoma
*Tuula Nyman

## Voittajat
### 1944–1998

### 1999–

## Lähteet

## Aiheesta muualla
* Virallinen kotisivu
Staplerfahrer Klaus

**Staplerfahrer Klaus – Der erste Arbeitstag** on vuonna 2001 valmistunut saksalainen lyhytelokuva trukinkuljettajana työskentelevän Klausin ensimmäisestä työpäivästä. Elokuva on parodia työturvallisuuden edistämiseen tähdätyistä opetusfilmeistä. 

Vajaan kymmenen minuutin pituisen splatter-elokuvan ohjasivat Stefan Prehn ja Joerg Wagner. Pääosassa trukinkuljettaja Klausina esiintyy näyttelijä Konstantin Graudus. Juontajan äänenä on – hirtehistä autenttisuuden tuntua luomassa – kotimaassaan television liikennevalistuksen tietoiskujen juontajana tunnettu Egon Hoegen. Elokuva kohosi nopeasti genrensä klassikoksi. Se sai useita palkintoja ja osallistui vuoden 2001 Cannesin festivaaleille. Vuodesta 2003 se on ollut saatavilla digitaalisena versiona DVD-levyllä Saksassa.  

Mielenkiintoinen yksityiskohta on, että jotkin saksalaiset yritykset ovat alkaneet käyttää elokuvaa trukinkuljettajien koulutukseen – huumoria käyttäen turvaohjeet jäävät helpommin oppilaan mieleen. Paikallinen ammattiliitto on kuitenkin kehottanut olemaan käyttämättä elokuvaa opetustarkoituksiin, koska sen näkeminen on aiheuttanut joidenkin oppilaiden pyörtymisen.

## Sisältö
Elokuva on tehty 1980-luvun alun työturvafilmien tyyliin käyttäen trukkia aidossa ympäristössään. Päähenkilö Klaus on juuri saanut trukin ajamiseen oikeuttavan ajokortin. Ensimmäisenä työpäivänään hän tekee jokseenkin kaikki mahdolliset virheet trukkia kuljettaessaan. Tämä johtaa lukuisiin onnettomuuksiin, joissa irtoilee käsiä, putoilee päitä ja ihmisiä lävistyy trukin haarukkaan. Elokuvan opetuksellisuus paljastuu pian näennäiseksi, ja alkaa verinen splatter, joka on kuitenkin koko ajan tunnistettavissa yliampuvasta toteutustavastaan parodiaksi.
Turun yliopiston varsinaissuomalainen osakunta

**Turun Yliopiston Varsinaissuomalainen Osakunta ry** (lyh. **TVO**) on ollut yksi Turun yliopiston ylioppilaskuntaan kuuluvista osakunnista. Vuonna 2007 Turun yliopiston varsinaissuomalaisella osakunnalla oli noin 500 jäsentä Turun yliopistosta, Åbo Akademista ja Turun kauppakorkeakoulusta. Osakunta perustettiin alun perin vuonna 1928 varsinaissuomalaisten opiskelijoiden maakuntakerhoksi, mutta sittemmin suuri osa yhdistyksen jäsenistä oli kotoisin muualta kuin Varsinais-Suomesta. Osakunnan toiminta on kesän 2019 jälkeen hiipunut eikä sillä ole enää näkyvää toimintaa.

## Historia

Osakunnan tilat olivat vuodesta 1956 sijainneet ylioppilastalolla. 1960-luvulta lähtien tilat toimivat myös rock-klubina. Tilan omistava Turun ylioppilaskyläsäätiö päätti irtisanoa toukokuussa 2010 osakunnan vuokrasopimuksen ja rakensi tiloihin pyöräkellarin. Häädön vastustamiseksi kerättiin adressi, jonka allekirjoitti 5 000 ihmistä. Osakunta siirtyi vuonna 2013 Köydenpunojakadulla sijaitseviin tiloihin, joihin oli tarkoitus saada jälleen myös esiintymispaikka pienemmille bändeille. Osakunta luopui tiloista kesällä 2019, eikä sillä ole sen jälkeen ollut näkyvää toimintaa.

## Katso myös
* Turun yliopisto
* Turun yliopiston pohjalainen osakunta
* Turun yliopiston Satakuntalais-Hämäläinen Osakunta
* Turun yliopiston Savo-Karjalainen Osakunta

## Lähteet

## Aiheesta muualla
* Osakunnan verkkosivusto
Vefsn

**Vefsn **(eteläsaameksi *Vaapste*) on kunta Nordlandin läänissä Pohjois-Norjassa. Sen rajanaapureita ovat luoteessa Leirfjord, pohjoisessa ja idässä Hemnes, kaakossa Hattfjelldal, etelässä Grane sekä lännessä Brønnøy, Vevelstad ja Alstahaug.

Kunnan hallinnollinen keskus ja ainoa taajama on Mosjøenin kaupunki, jossa asuu nain kolme neljäosaa kunnan väestöstä. Muutoin asutus on hajautunut suhteellisen tasaisesti kunnan alaville alueille.

## Media
Paikallislehti *[[Helgelendingen]]* ilmestyy neljästi viikossa.

## Kuvia

Dolstad k3.JPG|Dolstadin kirkko
Drevja kirke.JPG|Drevjan kirkko
Befolkningsutvikling kommune 1824.svg|Kunnan väkiluku vuosina 1951–2010. Punaisella kuntaliitokset.


## Tunnettuja henkilöitä
* Thorolf Holmboe (1766–1935), taidemaalari
* Hallvard Holmen (s. 1966), näyttelijä
* Anette Sagen (s. 1985), mäkihyppääjä

## Lähteet
Viiden juttu

**Viiden juttu** (*Party of Five*) on yhdysvaltalainen draamasarja, jota tehtiin kuusi tuotantokautta vuosina 1994&ndash;2000. Sarja kertoo viidestä eri-ikäisestä sisaruksesta, joiden vanhemmat kuolevat auto-onnettomuudessa ja jotka joutuvat järjestämään elämänsä uudelleen. Jo aikuinen Charlie muuttaa takaisin kotiin pitääkseen huolta sisaruksistaan, jotka puolestaan ovat teini-iässä, sen kynnyksellä tai nuorimman veljen tapauksessa vielä leikki-iässä. Sarjassa seurataan varsinkin neljän vanhemman lapsen ongelmia ja kasvamista sekä heidän keskinäistä lähentymistään.

Sarja menestyi alettuaan odotettua huonommin, ja sen tuotanto uhattiin lopettaa, mutta pienen viiveen jälkeen se keräsi hyvät katsojaluvut ja saavutti kulttimaineen faniensa joukossa. Monille sarjan näyttelijöistä Viiden juttu toimi ponnahduslautana myöhempiin rooleihin. Esimerkiksi Neve Campbell ja Jennifer Love Hewitt ovat näytelleet elokuvissa, ja Matthew Foxilla on eräs päärooleista suositussa *[[Lost]]*-sarjassa.

## Näyttelijöitä

## Aiheesta muualla
* Viiden juttu TV.com-sivustolla 
* Viiden juttu TKTV-sivustolla
Robert Kalina

**Robert Kalina** (s. 1955) on Itävallan keskuspankissa työskentelevä setelien suunnittelija.

Kansainvälisesti tunnetuksi hän tuli voitettuaan eurosetelien suunnittelukilpailun syyskuussa 1996. Hänen suunnittelemansa setelisarja oli yksi eri suunnittelijoiden tekemästä 44 ehdotuksesta.

Euroseteleiden suunnittelussa yksi erityinen vaikeus oli se, että kuvat eivät saaneet sisältää mitään kansallisia, olemassa olevia kohteita. Kun muissa kilpailuehdotuksissa esiintyi seteliperinteiden mukaisesti henkilökuvia (vaikkakin anonyymejä), niin Kalina jätti kasvokuvat kokonaan pois ja sai sen sijaan eurooppalaisten yhteisestä rakennusperinnöstä hyvän aiheen eurosetelisarjalle. Kalinan kilpailuehdotuksen onnistuneisuudesta kertoo sekin, että eurosetelien muotoilu ei ole herättänyt mitään merkittävää vastustusta, eikä setelistön uudelleenmuotoilu siten ollut tarpeen ennen kuin niiden turvaominaisuuksien päivitys tuli ajankohtaiseksi yli kymmenen vuoden kuluttua sarjan käyttöönotosta.

Kalinan suunnittelema ensimmäinen eurosetelisarja korvataan vähitellen usean vuoden kuluessa toukokuusta 2013 lähtien toisella eurosetelisarjalla, joka pohjautuu Kalinan seteleiden kuvitukseen mutta on saksalaisen Reinhold Gerstetterin suunnittelema. 

Kaikki Itävallan šillinkiarvoiset setelit vuodesta 1982 vuonna 2002 tapahtuneeseen euron käyttöönottoon asti olivat Kalinan suunnittelemia. Hänen käsialaansa ovat myös Azerbaidžanin uudet, 1.1.2006 käyttöön otetut manat-setelit ja kolikot.

## Lähteet
Mikin Ketkuteatteri

**Mikin Ketkuteatteri** (engl. *Mickey's House of Villains*) on Disneyn piirroselokuva. Elokuvan päähenkilöt ovat Mikki Hiiri, Aku Ankka, Minni Hiiri, Hessu, Iines Ankka ja monet muut Disneyn elokuvissa aiemmin esiintyneet hahmot. Elokuva julkaistiin videolla Yhdysvalloissa syyskuussa 2002.

Elokuvassa Mikki järjestää teatterissaan halloween-juhlat. Niihin osallistuu erilaisia ketkuja, joilla on omat suunnitelmansa.

## Suomenkielisissä äänirooleissa

## Lähteet

## Aiheesta muualla
*
Essence

**Essence** on yhdysvaltalainen muoti-, elämäntapa- ja viihdejulkaisu. Lehden ensimmäinen numero julkaistiin maaliskuussa 1970, ja sen levikki on noin 1&nbsp;600&nbsp;000 kappaletta. Se oli ensimmäinen 18&ndash;35-vuotiaille afroamerikkalaisille naisille kohdennettu kuukausijulkaisu. 

Vuonna 2000 lehtiyhtiö Time osti lähes puolet Essence lehdestä. Vuonna 2005 Time osti enemmistön (51% osakkeista) ja pelkästään sen omistamien osakkeiden arvo on noin 170 miljoonaa Yhdysvaltain dollaria

## Aiheesta muualla
*Essence lehden kotisivut
Ei tippa tapa

**Ei tippa tapa** on Irwin Goodmanin toinen albumi. Albumi sisältää muutamia hittejä, kuten nimikappaleen ”Ei tippa tapa” ja kappaleet ”Raha ratkaisee” ja ”Salainen agentti”. Muista poiketen kappaletta ”Salainen agentti” ei ole sanoittanut Vexi Salmi.

Monet albumin kappaleista joutuivat Yleisradiossa ohjelmaneuvoston päätöksellä esitysrajoitusten alaisiksi. Kappaleen ”Yli vaan” osalta perusteena oli ”maantiegangsterismin esittäminen näennäisesti ihannoivassa valossa”, kappaleen ”Poliisi on pop” osalta ”poliisin halventaminen” ja nimikappaleen ”Ei tippa tapa” osalta ”alkoholin käytön puolustus”. Kappaleen ”Uusi Paavo” esittäminen radiossa kiellettiin Yleisradion hallintoneuvoston päätöksellä. Sen katsottiin pilkkaavan maajusseja ja maalla asuvia. Jonkin kappaleen määrääminen esityskieltoon eduskunnan valitseman hallintoneuvoston päätöksen nojalla oli varsin poikkeuksellista.

*Ei tippa tapa* oli Suomen toiseksi myydyin albumi kolmen kuukauden ajan syyskuusta marraskuuhun 1966.

Albumilla soittavat muusikot eivät ole tiedossa.

## Kappaleet
**A-puoli**
#  
#  
#  
#  
#  
#  

**B-puoli**
# 
#  
#  
#  
#  
# 

## Lähteet
Härkämäki

**Härkämäki** () on lähiö  Turun Pahaniemen kaupunginosassa Raision rajalla. Alue sijaitsee Suikkilan, Jyrkkälän ja Vienolan lähiöiden naapurissa Suikkilantien varressa, Naantalintien ja Rauman valtatien välissä. Myös Turkuhalli eli Gatorade Center sijaitsee Härkämäen lähellä. 

Kaikki Härkämäen talot on suunnitellut Olli Vahteran arkkitehtitoimisto. Härkämäessä on ruokakauppa, pubi, pizzeria, kampaamo ja päiväkoti. Alueella on jalkapallokenttä, tenniskenttä, koirapuisto ja kuntorata, ja sieltä on yhteys Turun pohjoisosien ulkoilureitistöön. Härkämäen sivuitse virtaa Raisionjoki. 

Asunto-osakeyhtiö Pyytin talon päädyssä on Johan Verkerkin valotaideteos *[[Härän merkki]]* (2011).

Härkämäen, Kauppatorin ja Uittamon välillä liikennöi bussilinja 9. Härkämäkeä palvelee lisäksi Suikkilantietä kulkeva kehälinja 10 sekä asiointilinja 46.

## Lähteet
Dorothy Young

**Dorothy Young** (3. toukokuuta 1907 – 20. maaliskuuta 2011) oli yhdysvaltalainen viihdetaiteilija. Hän toimi Harry Houdinin avustajana vuosina 1925–1926 ja jätti tämän vasta pari kuukautta ennen Houdinin kuolemaa.

Houdinin kuoleman jälkeen Young pääsi esiintymään Broadwaylle. Näyttelijänuransa jälkeen hän kiersi maailmalla toisen aviomiehensä, Gilbert Kiamien, kanssa latinalaisena *Dorothy and Gilbert* -tanssiparina.

Dorothy Young asui Ocean Grovessa, New Jerseyssä. Hän esiintyi vielä vuonna 2005 televisiossa *Houdini: Unlocking the Mystery* -dokumentissa.

Young kuoli 103-vuotiaana 20. maaliskuuta 2011.

## Lähteet
Kotiseutupolku

Suomen Kotiseutuliitto on valinnut ”Vuoden kotiseutupolun” vuodesta 2009 alkaen. Ensimmäiseksi vuoden kotiseutupoluksi valittiin Tampereella sijaitseva ”Pate Mustajärven Ikuri – Suomirockin legendan kotiseutupolku”. Vuoden 2010 kotiseutupoluksi valittiin Suomussalmen Ämmänsaaren kulttuurikävely ”Kotiseutukävelyllä Suomussalmella”.

## Katso myös
* Kotikaupunkipolku

## Lähteet
Murray Walker

**Graeme Murray Walker** (10. lokakuuta 1923 Hall Green, Birmingham, Englanti – 13. maaliskuuta 2021) oli brittiläinen Formula 1 -selostaja. Hän selosti Formuloita kauden 2001 Yhdysvaltain Grand Prix'hin asti. Walker oli tunnettu todella innostuneesta ja eläytyvästä selostustyylistään. Murrayn jäätyä eläkkeelle moni on jäänyt kaipaamaan hänen ääntään, joka tuntui nousevan ja laskevan samassa tahdissa ulvovien moottorien kanssa.

Walker opiskeli Highgate Schoolissa ja Sandhurstin sotakorkeakoulussa. Hän työskenteli suurimman osan urastaan BBC:llä, mutta kun BBC menetti sopimuksen F1-lähetyksiin, hän siirtyi ITV-yhtiöön jatkamaan selostuksiaan. Hänen kommentaattorinaan oli entisistä F1-kuljettajista vuoden 1976 maailmanmestari James Hunt vuosina 1980–1993, Huntin kuoltua Jonathan Palmer ja tämän jälkeen Martin Brundle.

Walker nimitettiin Brittiläisen imperiumin ritarikunnan jäseneksi vuonna 1996 saavutuksistaan moottoriurheilun selostustehtävissä.

## Kuuluisia lausahduksia

* "Go! Go! Go!" (yleinen huudahdus lähdöissä)
* (lähestyessään Bernie Ecclestonea) "Bernie, siitä on noin 17 vuotta, kun ostit McLarenin. Sinulla on ollut hyviä aikoja, sinulla on ollut huonoja aikoja, mitä muistat parhaiten?" Ecclestone vastaa: "En koskaan muista ostaneeni McLarenia..." Walker: "Tein sen taas, enkö tehnytkin?"
* "On ensimmäinen kerta, kun Schumacher voittaa täällä sitten vuoden 1959."
* "Ja siinä Damon Hill tulee Williamsillaan. Auto on kerrassaan ainutlaatuinen – seuraavaa autoa lukuun ottamatta, joka on identtinen."

## Lähteet
Markus Seikola

**Markus Seikola** (s. 5. kesäkuuta 1982 Laitila) on suomalainen uransa lopettanut jääkiekkopuolustaja. Hänen vahvuutensa olivat kiekollisessa pelissä ja hänellä oli myös kova lyöntilaukaus.

Seikola oli naimisissa vuoden 2008 tangokuningattaren Hanna Talikaisen kanssa.

## Ura
Turkuun kotipaikaltaan Laitilasta muuttaneen Seikolan ura käynnistyi TPS:n junioreissa. Vahva hyökkäävä puolustaja sai kutsun puolustajien loukkaantumisista kärsineeseen edustusjoukkueeseen kaudella 2000–2001. Seikola vakiinnutti paikkansa liigassa ja voitti keväällä Suomen mestaruuden. Seuraavat neljä kautta kuluivat myös Turussa.

Tuloksellisesti parhaan kautensa Seikola pelasi 2004–2005 jolloin hän teki 14 pistettä (5+9) sekä tehotilastoon lukeman +17. Seuraavalla kaudella 2005–06 Seikola vaihtoi maisemaa TPS:stä kesken kauden Ruotsin Elitserieniin, jossa uusi joukkue oli tuore mestari Västra Frölunda. Seuraavalla kaudella Seikola teki 19 pistettä heikosti menestyneessä göteborgilaisseurassa, joka jäi ensimmäistä kertaa pudotuspelien ulkopuolelle sitten kauden 1994–1995.

Vajaan kahden Ruotsin kauden jälkeen Seikola siirtyi kaudeksi 2007–2008 HPK:hon. HPK:sta hän lähti Ilvekseen kaudeksi 2008–2009. Kausi Ilveksessä oli Seikolan uran paras toistaiseksi: hän teki runkosarjassa 50 ottelussa 17+27=44 pistettä ja valittiin kauden päätteeksi liigan parhaaksi puolustajaksi ja tähdistökentälliseen. Kaudeksi 2010–2011 hän siirtyi Elitserienissä pelaavaan Södertäljeen. Ruotsin-kauden jälkeen Seikola palasi jälleen Suomeen kaudeksi 2011–2012, seuranaan tällä kertaa Lahden Pelicans. Hän pelasi Pelicansissa myös kauden 2012–2013 ennen siirtymistään Turun Palloseuraan kausiksi 2013–2015. Loukkaantumisista kärsinyt Seikola pelasi TPS:ssä kahden kauden aikana yhteensä vain 33 ottelua. Kaudella 2015–2016 Seikola pelasi Suomi-sarjaa naantalilaisessa VG-62:ssa ja Mestistä niin ikään turkulaisessa TuTo Hockeyssä. Toukokuussa 2016 Seikola ilmoitti lopettavansa uransa. 
Hän kuului TPS:n alumni joukkueeseen Kimmo Timosen #44 paidanjäädytys-seremoniassa.

## Tilastot

## Saavutukset
*SM-kulta (2001)
*SM-hopea (2004, 2012)
*Alle 18-vuotiaiden MM-kulta (2000)
*Alle 20-vuotiaiden MM-pronssi (2002)
*Pekka Rautakallio -palkinto (2009)
*Juha Rantasila -palkinto (2009, 2010, 2012, 2013)

## Lähteet
*
*
*

### Viitteet
Neliö (algebra)

Luvun **neliö** on algebrassa luku, joka saadaan, kun alkuperäinen luku kerrotaan itsellään. Luvun x neliö on x \cdot x = x^2. Luvun **neliöön korottaminen** tarkoittaa siis luvun kertomista itsellään.

Nimitys tulee siitä, että jos geometrisen neliön sivun pituuden mittaluku (eli sivun pituus) on x, niin tämän neliön muotoisen kuvion pinta-ala on x^2.

Kaikkien nollasta eroavien kokonais- ja reaalilukujen neliö on positiivinen luku.

Kokonaislukua, joka on jonkin kokonaisluvun neliö, kutsutaan neliöluvuksi (tai joskus täydelliseksi neliöksi). Esimerkiksi 25 on neliöluku, koska 25 = 5^2.

## Neliöiden erotus
Kahden neliöluvun x^2 ja y^2 erotus on laskettavissa helposti kaavalla (x-y)(x+y). Esimerkiksi 10^2-5^2 lasketaan (10-5)(10+5) = 5 \cdot 15 = 75.

## Neliöjono
Neliöjonon summa 1^2 + 2^2 + \ldots + n^2 lasketaan kaavalla \frac{n(n+1)(2n+1)}{6}.

## Yleisiä säännönmukaisuuksia neliöillä
Kokonaislukujen neliöt päättyvät poikkeuksetta seuraaviin numeroihin: 0, 1, 4, 5, 6, 9.

Jos potenssiin korotettava kantaluku päättyy numeroon 5, neliön kaksi viimeistä numeroa ovat aina 25, siis viitoseen päättyvien neliöitten kaksi viimeistä numeroa ovat aina 25. Esimerkiksi:

: 35^2 = 1225

Nollaan päättyvien lukujen neliöt päättyvät aina kaksinkertaiseen määrään nollia verrattuna alkuperäiseen, esimerkiksi:

: 70^2 = 4900

Jos alkuperäiseen potenssiin korotettavaan lukuun lisätään 50, sen neliö päättyy aina kahteen samaan numeroon. Tästä voidaan myös johtaa sääntö, että jos luku päättyy kahteen tiettyyn numeroon, myös sen neliöt päättyvät poikkeuksetta samoihin kahteen numeroon, koska 50+50 = 100. Esimerkkejä:

: 24^2 = 576
: 74^2 = 5476

Tästä voidaan siis johtaa sääntö, että kaikkien numeroihin 24 tai 74 päättyvien kokonaislukujen neliöt päättyvät aina numeroihin 76. Toinen esimerkki parittomilla luvuilla:

: 9^2 = 81
: 59^2 = 3481

Jälleen saadaan johdettua sääntö, että kaikkien numeroihin 09 tai 59 päättyvien kokonaislukujen neliöt päättyvät aina numeroihin 81. Ylläolevassa ylemmässä esimerkissä yhdeksikön eteen voidaan ajatella nolla.

Parilliset neliöt ovat aina jaollisia neljällä, koska (2n)^2 = 4n^2.

Jos parittomasta neliöstä vähennetään luku 1, saadaan aina kahdeksalla jaollinen luku, koska (2n+1)^2 - 1 = 4n(n+1) ja joko n tai n+1 on aina parillinen. Esimerkiksi:

: 75^2-1 = 5625-1 = 5624 = 8\cdot703
: 21^2-1 = 441-1 = 440 = 8\cdot55

## Katso myös
* Toisen asteen polynomifunktio ja Potenssifunktio
* Neliöjuuri
* Kuutio (algebra)
* Analyyttinen geometria
* Pythagoraan kolmikko

## Lähteet
Voitto on Suomen!

__NOTOC__
**Voitto on Suomen!** on Veltto Virtasen johtaman Wellto & The Theraboys-yhtyeen promosingle, joka sisältää saman nimisen kappaleen. Promosingleä tehtiin vain 50 kappaletta, eikä se ole ollut koskaan julkisessa myynnissä, vaan Virtanen on jakanut sitä haluamilleen tahoille.

## Kokoonpano
* Olli Karavirta – koskettimet
* Olli Salminen – rummut
* Pertti "Wellto" Virtanen – kitara, laulu
* Timo Ahonen – kuorolaulu

### Vierailevat muusikot
* Kimmo Lehtonen & Teppo Välimäki – kuorolaulut
* Tommi Evilä – soolokitara
* Milja Saresvaara – piirrokset

## Lähteet

## Aiheesta muualla
* Veltto esittää biisin Youtubessa
Huhtamäen hölkkä

**Huhtamäen hölkkä** on Veltto Virtasen kasettisingle, joka julkaistiin vuonna 1990. Alavuden kaupunki teetti sen vuoden 1990 juoksutapahtumaa varten, ja siitä on olemassa vain promokasetti.

Kasetissa on kiitokset Toivo Kuulalle alkufanfaarista.

## Kappaleet
Kappaleet säveltänyt ja sanoittanut Veltto Virtanen sekä sovittanut Timo Ristilä ja Virtanen.

### A-puoli
# Koninhammas kou-kou... (Huhtamäen hölkkä)
# Ala uus!

### B-puoli
# Koninhammas kou-kou... (Huhtamäen hölkkä)
# Ala uus!

## Tekijät
* Virtanen, Ristilä, Vaaranmaa, Viljanen, (Juhani) Nisula – muusikot
* A. Majaniemi – kansikuva
Parhaan naissivuosan Jussi

**Parhaan naissivuosan Jussi** oli yksi Filmiauran jakamista Jussi-palkinnoista vuosina 1944–2022.

Parhaan naissivuosan Jussia jaettiin vuosina 1944–1965 ja uudelleen 1981–2022. Vuosina 1966–1981 ei jaettu erillisiä pää- ja sivuosa-Jusseja vaan ainoastaan parhaan naisnäyttelijän Jusseja. Nämä on listattu artikkelissa parhaan naispääosan Jussi-palkinto. 

Keväällä 2022 Filmiauran hallitus ilmoitti, että sukupuoliperusteisista näyttelijäpalkinnoista luovutaan 2023. Jatkossa jaetaan parhaan pääosan ja parhaan sivuosan Jussit sekä parhaan näyttelijätulokkaan ja valkokankaan valopilkun Jussit. 

## Useamman palkinnon voittaneet henkilöt

;Kolme
*Rauha Rentola
*Senni Nieminen
*Elina Salo

;Kaksi
*Salli Karuna
*Rakel Laakso
*Seela Sella

## Voittajat
### 1944–1998

### 1999–

## Lähteet
Pioneer Venus

**Pioneer Venus** -nimellä kutsuttiin kahta amerikkalaisten Venukseen vuonna 1978 lähettämää avaruusluotainta. Toinen kiersi planeettaa ja tutkakartoitti Venuksen napa-alueita lukuun ottamatta, kun taas toinen lähetti laskeutumiskapseleita Venuksen kaasukehään.

## Pioneer Venus 1 eli Pioneer Venus Orbiter

Pioneer Venus 1 laukaistiin 20. toukokuuta 1978 Atlas-Centaur-kantoraketilla. Venuksen kiertoradalla saavuttiin 4. joulukuuta 1978. Pioneer Venus 1 kiersi Venusta soikealla radalla 24 tunnin kiertoajalla. Luotaimen etäisyys Venuksesta vaihteli 1,03 - 12,01 Venuksen sädettä, radan kaltevuus oli 105° astetta. Luotain tutkakartoitti Venuksen pintaa, niin että amerikkalaiset kykenivät nimeämään Venuksen pinnanmuodot. Luotaimella tehty pinnan tutkartoitus ei ollut niin tarkkaa kuin myöhempien venäläisten Venera-luotainten ja amerikkalaisen Magellan-luotaimen suorittama tarkka kartoitus.

## Pioneer Venus 2 eli Pioneer Venus Multiprobe

Pioneer Venus 2 laukaistiin 8. elokuuta 1978 Atlas-Centaur-kantoraketilla. Sen mukana oli yksi iso ja kolme pientä laskeutumiskapselia, jotka mittasivat Venuksen ilmakehän arvoja, mm. lämpötilaa ja painetta. Iso kapseli mittasi lisäksi ilmakehän koostumusta. Kameroita niissä ei ollut.

## Aiheesta muualla
*NASA: Pioneer Venus Project Information 
*NSSDC Master Catalog: Spacecraft Pioneer Venus Probe Bus
Harjankylä

**Harjankylä** on yksi Kauhajoen kuudesta virallisesta kylästä. Se sijaitsee kunnan pohjoisosassa ja on tyypillinen jokirantakylä, jossa vanhimmat talot sijaitsevat nauhamaisesti Kyrönjoen rannoilla. Kylässä rakennukset on rakennettu tien ja joen väliin, jolloin molemmat kulkuväylät ovat helposti käytettävissä ja ne myös rajaavat tontin. Laajojen peltoaukeiden ja joen lisäksi kylässä on myös suuria yhtenäisiä nevoja sekä metsiä. 

Yhdystie 6900 ja Suupohjan rata kulkevat etelä-pohjoissuuntaisesti kylän läpi Kauhajoen keskustan suunnasta kohti Kurikkaa.

## Suomen sota

Suomen sodan aikana Kauhajoki ja varsinkin Harjankylä oli venäläisten tuhovimman kohteena. Venäläinen kuormasto joutui jäämään 7. ja 8. heinäkuuta 1808 väliseksi yöksi Harjankylässä sijainneeseen Harjan taloon. Pohjalaisia talonpoikia oli pitkin päivää saapunut kylään noin sata. Talonpojat ryöstivät onnistuneesti venäläisten kuormaston. Parin päivän kuluttua venäläisen kenraali Vasili Orlov-Denisovin kasakat saapuivat tuhoamaan Kauhajokea kostoksi.

Harjankyläläiset ovat pystyttäneet kylään Suomen sodan muistomerkin, jolla he kunnioittavat kylänsä esi-isien työtä. Muistomerkin paljastus tapahtui 16. elokuuta 1998. Kivessä olevan laatan teksti on Liisa Ruismäen käsialaa.

## Lähteet

## Aiheesta muualla

*Muistomerkin sijainti 

### Kirjallisuutta
*Yli-Harja, Pekka (toim.): *Harjankylän kyläkirja.* Kauhajoki : Harjankylän historiaryhmä, 1995. .
Capaz de Todo (albumi)

**Capaz de Todo** on espanjalaisen NASH-poikabändin debyyttialbumi, joka julkaistiin 27. maaliskuuta 2006.

Albumin suosituimmiksi kappaleiksi nousivat sen ensimmäiset singlejulkaisut: nimikappale *[[Capaz de Todo (single)|Capaz de Todo]]* sekä *[[Dónde estás?]]*. Molemmista tehtiin myös musiikkivideo.

*Capaz de Todosta* on tehty kolme erilaista versiota; tavallisen version lisäksi 16. marraskuuta julkaistiin kaksi uutta kappaletta sisältänyt *Edicion especial* -erikoispainos ja 16. huhtikuuta 2007 *Misión Eurovisión* -painos, joka sisälsi *[[I Love You Mi Vida]]* -kappaleen, jolla yhtye valittiin edustamaan maataan vuoden 2007 Eurovision laulukilpailuissa. Euroviisupainos sisälsi myös muut kappaleet, joilla yhtye kilpaili maansa karsintakilpailuissa ja DVD:n.

Albumi ei aluksi ollut kovin suuri menestys edes kotimaassaan; sen korkein listasijoitus oli 77. ja myyntiluvut jäivät noin 10 000:een. Euroviisuedustuksen varmistuminen ja erikoispainoksien julkaisu paransivat kuitenkin menestystä, ja *Capaz de Todo* nousikin Espanjan listan sijalle 23. Toistaiseksi albumia on myyty noin 20 000 kappaletta.

## Kappaleet
#
#
#
#
#
#
#
#
#
#
#
#

**Edicion especial:**
#
#
#
#
#
#
#
#
#
#
#
#
#
#

**Misión Eurovisión:**
#
#
#
#
#
#
#
#
#
#
#
#
#
#
#
#
#
#
#

## Aiheesta muualla
* Capaz de Todo levy-yhtiön kotisivuilla
Quetzaltenango

**Quetzaltenango** on Guatemalan toiseksi suurin kaupunki. Se tunnetaan myös nimillä **Xelaju** tai **Xela**. Nimi merkitsee "quetzalien paikkaa" (quetzal eli mayaketsaali on kansallislintu). 

Quetzaltenango sijaitsee noin 200 kilometrin päässä pääkaupungista Guatemalasta. Asukkaita on noin 412&nbsp;000. Kaupunki on 2&nbsp;333 metrin korkeudessa ja lämpötila on viileä koko vuoden.

Quetzaltenango on tärkeä kaupan ja teollisuuden keskus. Alueella on muun muassa kahvinviljelyä ja tekstiiliviljelyä ja -teollisuutta.

Kaupunkia ympäröi neljä tulivuorta: Siete Orejas (3370 m), Santa Maria (3772 m), Zunil (3533 m) ja Santo Tomás (3505 m). Santa Maríalle voi kiivetä, sieltä voi seurata viereisen Santiaguiton purkautumista.

Quetzaltenangossa on paljon espanjan kielikouluja. 

## Lähteet

## Aiheesta muualla
Tampereen kansainvälinen koulu

**Tampereen kansainvälinen koulu** (), entinen **Amurin koulu**, on Tampereen keskustan lähettyvillä, Amurin kaupunginosassa sijaitseva, lähes kokonaan englanninkielinen peruskoulu. Samassa rakennuksessa toimivat 1.–9.-luokat. Lukuvuodesta 2007–2008 lähtien kouluun ei ole tullut uusia suomenkielisiä ensimmäisiä luokkia. Lukuvuodella 2021–2022 koulussa on noin 930 oppilasta.

Koulurakennuksessa on viisi kerrosta, ylimmissä kerroksissa on yläasteet ja kolmannessa sijaitsee opettajainhuone. Toinen, kolmas ja neljäs kerros ovat pääosin ala-asteen käytössä. Toisessa ja kolmannessa kerroksessa on kuitenkin myös yläasteen käytössä olevia luokkia. Viimeinen suomenkielinen luokka kävi yhdeksännen luokkansa koulussa lukuvuonna 2012–2013. Amurin koulua remontoitiin 2014–2017. Yläaste siirtyi Keskustorilla sijaitsevaan Frenckellin konttoriin remontin ajaksi. Remontin jälkeen koulurakennus koostuu A-, B-, ja C-siivistä. B-siipeen sisältyvät ruokala ja liikuntasali. Liikuntasalissa järjestetään myös monia kerhoja. A-siiven alemmissa kerroksissa on käsi -ja tekstiilityön luokkia ja ylempänä on normaaleja luokkia. C-siivessä on pääosin luokkahuoneita.

## Lähteet

## Aiheesta muualla
*Tampereen kansainvälisen koulun kotisivut
*Nuortenohjelma Kasmasiinin lystisunnuntai Amurin koululla vuonna 1983 (Yle Elävä arkiston video)
Veikselinhaffi

**Veikselinhaffi** (, , ) on osittain Puolaan, osittain Venäjän Kaliningradin alueeseen kuuluva haffi (laguuni) Itämeren kaakkoisosassa. Vuoteen 1945 Veikselinhaffi kuului Saksaan (Itä-Preussiin). 70 km:n pituinen Veikselin kynnäs erottaa haffin Gdańskinlahdesta. Haffi on yhteydessä Gdanskinlahteen pohjoisosastaan Baltijskinsalmen kautta. Veikselinhaffiin laskevista joista tärkeimmät ovat  Veikselin sivuhaara Nogat sekä Venäjän puolelta laskeva Pregola (Pregel). Laguunin vesi on käytännössä makeata. 

Suurimmat satamakaupungit ovat Venäjän Kaliningrad haffin koilliskolkassa sekä Baltijsk sen suulla. Puolalaisia satamakaupunkeja ovat Elbląg, Braniewo, Tolkmicko, Frombork, Sztutowo, Krynica Morska ja Nowa Pasłęka.
Harjannostajaiset

**Harjannostajaiset** on talonrakennuksen perinteeseen kuuluva juhlatilaisuus, joka perinteisesti pidetään rakennuksen vesikattotöiden valmistuttua, kun rakennus on saatu suojatuksi sateelta. Harjannostajaiset järjestää tilaaja, joka kutsuu tilaisuuteen kaikki hankkeeseen osallistuneet, muun muassa rakennustyöväen ja suunnittelijat.

Perinteisesti tilaisuus pidettiin työmaalla, mutta nykyisin useimmiten ravintolassa tai muussa vastaavassa juhlapaikassa. Ohjelmassa on yleensä puheita, ruokailu ja jonkinlainen viihdyttävä osuus.
Ennen vanhaan katon nostamiseen tarvittiin useampi henkilö, joten työ korvattiin heille järjestämällä juhlat. Suomessa hernekeitto on perinteinen harjannostajaisissa tarjottava ruoka. Juomaksi on usein olutta. 

## Katso myös
* Peruskiven muuraus
* Harjakaiset

## Lähteet

## Aiheesta muualla
Venera 13

**Venera 13** () ja Venera 14 olivat Neuvostoliiton vuonna 1981 Venukseen lähettämiä avaruusluotaimia. Alukset olivat keskenään samanlaisia. Venera 13 laukaistiin 30. lokakuuta 1981 kello 06.04 UTC.

Luotaimen massa oli 760 kg. Venuksen kiertoradalle se saapui 1. maaliskuuta 1982. Tuolloin laskeutumiskapseli laskeutui Venuksen kaasukehään laskuvarjon varassa. 50 kilometrin korkeudessa laskuvarjo irrotettiin ja loppuosa laskeutumisesta tapahtui kaasukehän kitkan aiheuttaman jarrutuksen avulla. Venera 13 laskeutui koordinaatteihin 7,5° eteläistä, 303° itäistä, arviolta 950 km koilliseen Venera 14:stä Phoebe-ylänköalueen itäpuolelle. Laskeutumisen jälkeen Venera 13:n laskeutumiskapseli otti maaperänäytteen ja kuvasi Venuksen pintaa. Laskeutuja säilyi 127 minuuttia toimintakykyisenä 457 °C ja 84 Maan ilmakehän (8,5 MPa) paineessa. Laskeutuja lähetti tietoja luotaimen kiertoradalla sijaitsevan satelliittiosan radiolinkkiin.

Voimakkaan ukkosen ääntä tallentanut Venera 13 oli ensimmäinen toisesta maailmasta ääntä tallentanut luotain. Lisäksi Venera 13 välitti ensimmäisen värikuvan Venuksen pinnalta.

## Lähteet
Venera 15

**Venera 15** () oli Neuvostoliiton Venusta kiertänyt avaruusluotain, joka tutkakartoitti kohtalaisen tarkasti Venuksen pintaa. Luotain kiersi Venusta hyvin soikealla radalla, ja siinä oli tarkka SAR-tutka ja tutkakorkeusmittari. Luotaimen samoihin aikoihin Venusta kiertänyt sisaralus oli Venera 16. Venera 15 laukaistiin 2. kesäkuuta 1983 kello 02.38.39 UTC, ja se saavutti Venuksen kiertoradan 10. lokakuuta 1983.

Venera 15 ja 16 -luotaimet löysivät Baltis Vallis -uurrelaakson vuonna 1983.

## Lähteet

## Aiheesta muualla
*The Soviet Exploration of Venus
*Catalog of Soviet Venus images
*Venera 15 
*Venera 15/16 Radar Mosaic Browser
Harjakaiset

**Harjakaiset** ovat juhlatilaisuus, jota vietetään kaupanteon tai talon harjakorkeuteen valmistumisen kunniaksi. Harjakaisia vietettiin esimerkiksi hevoskauppojen yhteydessä. Tällöin hevosen ostaja tarjosi ryypyn kauppojen kunniaksi. Nykyisin harjakaisia voidaan viettää myös esimerkiksi auton, moottoripyörän tai jonkin muun arvokkaamman kulkuneuvon oston yhteydessä.
Jon Nödtveidt

**Jon Nödtveidt** (28. kesäkuuta 1975 – 13. elokuuta 2006) oli vuonna 1989 perustamansa ruotsalaisen death metal-/black metal -yhtye Dissectionin kitaristi-laulaja. Hän oli myös Misanthropic Luciferian Orderin (MLO) jäsen.

Nödtveidt esiintyi myös muutamissa muissa yhtyeissä, muun muassa Necrophobic, The Black, De Infernali, Nifelheim, Ophthalamia, Satanized, Siren's Yell ja Terror (grindcore-yhtye jossa oli mukana At the Gatesin jäseniä). Hän myös kirjoitti *Metal Zone* -lehteen artikkeleita black metal -aiheista.

Vuonna 1997 Nödtveidt tuomittiin vankilaan 38-vuotiaan homoseksuaalin algerialaismiehen, Josef Ben Maddourin murhan avunannosta. Vankilassa hän sävelsi ja sanoitti *[[Reinkaos]]-*levyn sekä opiskeli ja tutki okkultismia. Hänet vapautettiin vankilasta vuonna 2004, minkä jälkeen hän kokosi Dissectionin uudelleen.

Nödtveidt löydettiin kuolleena asunnostaan Hässelbysta, Tukholman lähiöstä 16. elokuuta 2006. Hän oli ampunut itseään haulikolla päähän palavista kynttilöistä muodostetun ympyrän sisällä. Dissectionin virallinen kotisivu vahvisti kuoleman myöhemmin.

Ensimmäiset artikkelit tapahtumasta kertoivat Nödtveidtin löytyneen kuolleena auki oleva ''Saatanallinen Raamattu'' edessään, mutta Dissectionin kitaristi Set Teitan kumosi väitteen myöhemmin. Hänen mukaansa Nödtveidtin edessä ollut kirja ei ollut Anton Szandor LaVeyn kirjoittama *Saatanallinen Raamattu*, vaan MLO:n (Misantrophic Luciferian Order, satanistinen vakaviin rikoksiin syyllistynyt okkultistijärjestö Ruotsissa) suurmestari Frater Nemidialin ''Liber Azerate''.

Jon Nödtveidtin kotisivut ilmoittivat hänen itsemurhastaan 19. elokuuta 2006.

## Lähteet

## Aiheesta muualla
* Dissection kotisivu
* MLO:n kotisivu 
* Jon Nödtveidtin viimeinen haastattelu
Grazin yliopisto

**Grazin yliopisto** (, lyhyesti **Uni Graz**) on julkinen yliopisto Grazin kaupungissa, Steiermarkin osavaltiossa, Itävallassa. Se on Itävallan yliopistoista toiseksi suurin, ja osavaltionsa yliopistoista suurin noin 29 700 opiskelijallaan ja 4 700 työntekijällään (2021). Yliopiston vuosibudjetti (2021) on noin 259 miljoonaa euroa. Yliopistossa on viisi tiedekuntaa. Se kuuluu Coimbra-ryhmään, eurooppalaisten yliopistojen muodostamaan verkostoon.

Kiinalainen ARWU-yliopistoranking ryhmitteli Uni Grazin tieteellisten näyttöjen perusteella vuonna 2021 maailman huippuyliopistojen listan sijaluokkaan 401-500.

Yliopiston perusti arkkiherttua Kaarle II vuonna 1585. Vuonna 1782 se joutui kuitenkin keisari Joosef II:n sulkemaksi, joka muutatutti sen yliopistosta lyseoksi. Keisari Frans I palautti sille vuonna 1827 yliopiston arvon, ja hänen nimestään juontuu yliopiston saksankielinen nimi, *Karl-Franzens-Universität*. 

## Tiedekunnat
* Katolilais-teologinen tiedekunta
* Humanistinen tiedekunta
* Oikeustieteellinen tiedekunta
* Luonnontieteellinen tiedekunta
* Talous- ja yhteiskuntatieteellinen tiedekunta

## Katso myös
* Grazin koulukunta
* Grazin yliopiston kirjasto

## Lähteet

## Aiheesta muualla

* Viralliset sivut
Rinnanpoisto

**Rinnanpoisto** eli mastektomia () on kirurginen toimenpide, jossa poistetaan toinen tai molemmat rinnoista. Rinnanpoistoa käytetään useimmiten rintasyövän hoitokeinona, mutta harvemmissa tapauksissa leikkaus voidaan tehdä ennalta ehkäisevästi naisille, joilla on erittäin korkea riski sairastua rintasyöpään. Rinnanpoisto voidaan tehdä myös transsukupuolisille henkilöille osana sukupuolenkorjausprosessia.

Rintasyövän hoitona on nykyisin usein mahdollista tehdä rinnan säästävä leikkaus, jossa poistetaan ainoastaan kasvain ja riittävä osa tervettä kudosta sen ympäriltä. Esteettinen lopputulos on yleensä hyvä, ja leikkaus on sädehoitoon yhdistettynä monesti yhtä tehokas kuin rinnanpoisto. Edelleen kuitenkin rinnanpoisto on paras hoitokeino, jos kasvain on suuri, koostuu useammasta osasta, sen uusiutumistaipumus on korkea tai sädehoito ei ole mahdollista. Rinnanpoisto suoritetaan myös, jos potilas sitä toivoo.

Rinnanpoiston jälkeen nainen voi käyttää erilaisia esimerkiksi rintaliiveihin kiinnitettäviä rintaproteeseja, jotka antavat päällepäin luonnollisen vaikutelman. Naisen rinta voidaan myös myöhemmin rekonstruoida eli rakentaa uudelleen erillisessä rintarekonstruktioleikkauksessa.

## Leikkaustyypit
; Yksinkertainen rinnanpoisto : Leikkauksessa poistetaan rintakudos, nänni ja osa rinnan ihoa.
; Radikaalinen rinnanpoisto : Leikkauksessa poistetaan koko rinnan lisäksi rintalihakset, kainalon imusolmukkeet ja näihin rakenteisiin liittyvä iho ja ihonalainen kudos. Leikkausta käytetään nykyisin harvoin, lähinnä syövissä, jotka ovat levinneet rintalihaksiin tai rintakehän seinämään.
; Segmentaalinen rinnanpoisto : Leikkauksessa poistetaan riittävästi rintakudosta, jotta voidaan olla varmoja, että syöpäkasvain on saatu kokonaisuudessaan pois. Leikkaus on näin ollen säästävämpi kuin koko rinnan poisto.
; Ihonalainen rinnanpoisto : Leikkauksessa poistetaan rintakudos, mutta säästetään nänni, nännipiha ja rinnan iho. Tarkoituksena on, että rinta pystyttäisiin rekonstruoimaan eli rakentamaan uudelleen, usein saman leikkauksen aikana.

## Lähteet
Jääkiekon SM-liigakausi 2007–2008

**Kausi 2007–2008** on jääkiekon SM-liigan 33. kausi. Hallitsevana mestarina kauteen lähti Oulun Kärpät. Runkosarja käynnistyi 11. syyskuuta 2007 ja päättyi 4. maaliskuuta 2008. Runkosarjan voitti Oulun Kärpät. Mestaruuden voitti myös Kärpät, toiseksi sijoittui Espoo Blues, ja kolmanneksi Tappara. Runkosarjan pistepörssin voitti Janne Pesonen, parhaaksi pelaajaksi jääkiekkotoimittajat valitsivat Jokereita edustavan Ville Leinon. Kausi oli myös jääkiekkolegendan Raimo Helmisen viimeinen ammattilaispelaajana.

Liigassa testattiin 4 tuomarin järjestelmää eli 2 päätuomaria ja 2 linjatuomaria. 116 runkosarjan ottelua pelattiin neljän tuomarin järjestelmällä. Pudotuspelit pelattiin 4 tuomarin järjestelmällä.

## Runkosarja

### Runkosarjan pistepörssi

### Runkosarjan pistepörssi (puolustajat)

### Runkosarjan pistepörssi (tulokkaat)

### Maalivahtien torjuntapörssi (vain yli 25 ottelua pelanneet)

## Pudotuspelit

### Turnauspuu

### Pudotuspelien karsintakierros (paras kolmesta)

### Puolivälierät (paras seitsemästä)

#### Kärpät vs. Ilves

#### Blues vs. HIFK

#### Jokerit vs. Pelicans

#### Tappara vs. JYP

### Välierät (paras seitsemästä)

### Pronssiottelu

### Loppuottelut

### Pudotuspelien pistepörssi

### Maalivahtien torjuntatilasto (väh. 3 ottelua)

## Lopulliset sijoitukset

## Palkinnot

## Lähteet
* Hockey Archives

### Viitteet

## Aiheesta muualla
*Jääkiekon SM-liigan viralliset kotisivut 
* Junnut.com Juttuja sekä kymmeniätuhansia valokuvia liiga- ja junioripeleistä
Mose Allison

**Mose John Allison, Jr.** (11. marraskuuta 1927 Tippo, Mississippi – 15. marraskuuta 2016 Hilton Head, Etelä-Carolina) oli yhdysvaltalainen jazz-pianisti, -laulaja ja -lauluntekijä.

Allison syntyi Tippossa, Mississippissä, ja harrasti nuorena pianon ja trumpetin soittoa. Hän opiskeli Mississippin ja Louisianan osavaltioissa suorittaen humanististen tieteiden kandidaatin tutkinnon aineenaan englannin kieli.

Allisonin tuotanto on inspiroinut useita blues- ja rockesittäjiä, kuten Rolling Stonesia, John Mayallia, JJ Calea ja The Whota. Viimeksi mainittu käytti Allisonin laulua ”Eyesight to the Blind” rockoopperassaan *[[Tommy (The Who)|Tommy]]*. Useat esittäjät ovat tehneet hänen kappaleistaan coverversioita, ja Van Morrison jopa julkaisi Allisonin kappaleita kokonaisen albumin vuonna 1996.

Mose Allison otettiin vuonna 2006 Long Island Music Hall of Fameen. Hänen lapsensa on countrymuusikko Amy Allison.

Allison esiintyi vuonna 2011 Helsingin juhlaviikoilla Huvilateltassa. Samassa konsertissa esiintyi myös Allen Toussaint.

## Lähteet

## Aiheesta muualla
* Viralliset sivut
Les Bijoux

***Les Bijoux*** on korealainen manhwa, jonka on käsikirjoittanut Jo Eun-Ha ja kuvittanut Park Sang-Sun. Alun perin sen julkaisi Koreassa DAIWON C.I. Inc, kun taas suomalaisesta julkaisusta vastaa Punainen Jättiläinen.

Suomeksi ilmestyneet Les Bijoux-manhwat:

#Les Bijoux 1 Ennustus
#Les Bijoux 2 Kohtalo
#Les Bijoux 3 Tyrannia
#Les Bijoux 4 Rakkaus
#Les Bijoux 5 Täyttymys

## Juoni

*Les Bijoux* sijoittuu fantasiamaailmaan, jossa hallitseva luokka, Habit, julmasti sortaa ja orjuuttaa alempaan luokkaan kuuluvia Spareja. Tarina alkaa, kun kohtalokkaana yönä kääpiölle ja kyttyräselälle syntyy kirottu lapsi, jolla on taianomainen kyky muuntautua miehestä naiseksi. Ollessaan naishahmossaan hänen nimensä on Lazuli, kun taas mieshahmossaan hän kulkee nimellä Lapis. Kun julma Habit-lordi, Diamond, murhaa Lapis Lazulin perheen, tämä vannoo kostoa ja päättää kumota tyrannisten hallitsijoiden vallan. Kaikki ei kuitenkaan mene kostonhimoisen Lapisin suunnitelmien mukaan, kun Lazulin ja lordi Diamondin välille kehkeytyy orastava rakkaussuhde.
Färingit

**Färingit** tai **färsaarelaiset** () ovat pieni pohjoiseurooppalainen etninen ryhmä, joilla on skandinaaviset sukujuuret. He muodostavat pääosan Färsaarten väestöstä. Suurin osa färingeistä on uskonnoltaan muiden skandinaavien tavoin luterilaisia. Färingit puhuvat äidinkielenä fääriä, joka on pohjoisgermaaninen kieli ja erityisen läheistä sukua islannille.

## Historia
 
Färsaaret asutettiin Norjasta käsin 800-luvun alkupuolella ja kristinusko saapui alueelle samalla kun saaret liitettiin Norjan kuningaskuntaan 1000-luvulla. Uskonpuhdistus vuosien 1535-1540 välillä tapahtui rauhallisesti ja sen aikana Tanska-Norjan kuningas takavarikoi katolilaisen kirkon omistamat maat, joille muodostettiin torpparitiloja. 1600-luvulla saaria alettiin hallita Norjan Bergenin kaupungin sijaan Tanskan Kööpenhaminasta käsin. Vuonna 1816 Färsaarista tuli Tanskan maakunta eli *amt*. Vuonna 1816 saarten vanha parlamentti eli Løgting lakkautettiin. Se perustettiin uudestaan neuvoa antavana elimenä 1852 ja lopulta se sai myös lainsäädännöllistä valtaa. Saarten kauppa vapautettiin tanskalaisesta monopolista vuonna 1856 ja tämä johti kalateollisuuden kasvuun, sekä paikallisen älymystön ja keskiluokan syntyyn. Kansallisuusaate sai laajaa kannatusta 1890-luvulla ja sen myötä syntyi myös paikallinen separatistinen liike. Toisen maailmansodan aikana Yhdistynyt kuningaskunta miehitti saaret ja sodan jälkeen saarille myönnettiin itsehallinto Tanskan alaisuudessa.

## Nykyään
Vuonna 2023 färingit olivat Färsaarten ylivoimaisesti suurin väestöryhmä (84,3 %). Suurin osa (89,5 % vuonna 2011) färsaarelaisista oli uskonnoltaan kristittyjä, joista suurin osa luterilaisia.

## Lähteet

## Aiheesta muualla
Melvin Schwartz

**Melvin Schwartz** (2. marraskuuta 1932 New York, Yhdysvallat – 28. elokuuta 2006 Twin Falls, Idaho, Yhdysvallat) oli yhdysvaltalainen fyysikko. Hänelle, Leon Ledermanille ja Jack Steinbergerille myönnettiin vuonna 1988 Nobelin fysiikanpalkinto neutriinojen tutkimukseen liittyvästä työstä.

Schwartz varttui New Yorkissa pörssiromahduksen jälkeisinä vuosina. Schwartz kiinnostui fysiikasta 12-vuotiaana ja vuonna 1958 hän valmistui filosofian tohtoriksi Columbian yliopistosta ja viiden vuoden kuluttua valmistumisesta hän pääsi samaiseen yliopistoon professoriksi. 

Schwartz muutti Stanfordin yliopistoon vuonna 1966, jonne uusi hiukkaskiihdytin oli valmistunut. Schwartz teki monia mielenkiintoisia kokeita juuri valmistuneella SLACilla, jonka avulla hän onnistui valmistamaan yhdestä pionista ja myonista vetyatomin kaltaisen hiukkasen. 

Schwartz kuoli Twin Fallsissa, Idahossa. Hän kärsi Parkinsonin taudista ja hepatiitti C:stä.

## Lähteet

## Aiheesta muualla
* Biografia Nobel-säätiön sivuilla.